
[bookmark: _Toc231994406]Bestil ny rolle på egne vegne
Denne vejledning gennemgår, hvordan du bestiller en ny rolle til dig selv i SBA 2.0.

Alle brugere i SBA 2.0 er som udgangspunkt bestillere. Du kan bestille roller inden for dit organisatoriske tilhørsforhold og til de systemer, som din organisation er sat op til.
OBS: En bestilling giver ikke adgang med det samme. Bestillingen skal godkendes, før rollen tildeles.
OBS: Hvis en rolle kræver særlige brugeroplysninger, skal oplysningerne være udfyldt på dit brugerkort, før du kan fortsætte.
Tip: Brug søgefeltet, når du skal finde en rolle eller en organisatorisk godkender.

[bookmark: _Toc231994407]Bestil en ny rolle til dig selv
Brug denne fremgangsmåde, når du selv skal anmode om adgang til et system.

· Log ind i SBA 2.0.
· Vælg Bestillinger.
· Vælg Ny bestilling.
· Vælg Bestil ny rolle.
· Fin det system, du vil bestille en rolle til.
· Vælg Forretningsområde, hvis du bliver bedt om det.
· Fremsøg den rolle, du har brug for.
· Tilføj rollen.
· Vælg Næste.
· Vælg den nødvendige afgrænsning, hvis rollen kræver det.
· Vælg Næste.
· I feltet Begrundelse for bestilling. Skriv en kort og konkret begrundelse.
· Vælg den organisatoriske godkender i feltet Faglig godkender.
· Hvis du bliver bedt om det, skal du vælge en Systemgodkender. Vælg en bestemt systemgodkender, hvis bestillingen skal tildeles en navngiven person.
· Gennemgå bestillingen.
· Vælg Send bestilling.
OBS: Du kan kun vælge systemer og roller, som du har adgang til at bestille inden for din organisation.
OBS: Rollen Bestiller tildeles som standard og skal ikke bestilles manuelt.

[bookmark: _Toc231994408]Følg din bestilling
Når du har sendt bestillingen, kan du følge status i bestillingsoversigten.

· Vælg Bestillinger.
· Find din bestilling på listen.
· Kontrollér status for bestillingen.
OBS: Bestillingen skal godkendes af den organisatoriske godkender og systemgodkenderen, før rollen bliver tildelt.

[bookmark: _Toc231994409]Yderligere hjælp
Ved behov for yderligere hjælp kan du kontakte Serviceportalen.

Find flere vejledninger til SBA 2.0 på oes.dk.

